CELEX: 22017D1286
Language: da
Date: 2016-02-05 00:00:00
Title: Det Blandede EØS-Udvalgs afgørelse nr. 3/2016 af 5. februar 2016 om ændring af bilag I (Dyre- og plantesundhed) til EØS-aftalen [2017/1286]

20.7.2017   
               
               
                  DA
               
               
                  Den Europæiske Unions Tidende
               
               
                  L 189/5
               
            DET BLANDEDE EØS-UDVALGS AFGØRELSE
      Nr. 3/2016
      af 5. februar 2016
      om ændring af bilag I (Dyre- og plantesundhed) til EØS-aftalen [2017/1286]
      DET BLANDEDE EØS-UDVALG HAR —
      under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
      ud fra følgende betragtninger:
      
                  (1)
               
               
                  Kommissionens gennemførelsesafgørelse (EU) 2015/261 af 6. februar 2015 om ændring af afgørelse 2010/470/EU og 2010/471/EU for så vidt angår kravene vedrørende udstedelse af dyresundscertifikater til brug ved handel inden for Unionen med sæd, æg og embryoner fra dyr af hestefamilien og ved import til Unionen heraf (1) skal indarbejdes i EØS-aftalen.
               
            
                  (2)
               
               
                  Denne afgørelse vedrører lovgivning om levende dyr, bortset fra fisk og akvakulturdyr, og dyreprodukter såsom æg, embryoner og sæd. Lovgivning herom gælder ikke for Island, jf. punkt 2 i indledningen til kapitel I i bilag I til EØS-aftalen. Denne afgørelse gælder derfor ikke for Island.
               
            
                  (3)
               
               
                  Denne afgørelse vedrører lovgivning om veterinære anliggender. Lovgivning om veterinære anliggender gælder ikke for Liechtenstein, så længe anvendelsen af aftalen mellem Det Europæiske Fællesskab og Det Schweiziske Forbund om handel med landbrugsprodukter er udvidet til at omfatte Liechtenstein, jf. de sektorspecifikke tilpasninger i bilag I til EØS-aftalen. Denne afgørelse gælder derfor ikke for Liechtenstein.
               
            
                  (4)
               
               
                  Bilag I til EØS-aftalen bør derfor ændres —
               
            VEDTAGET DENNE AFGØRELSE:
      Artikel 1
      I punkt 93 (Kommissionens afgørelse 2010/470/EU) i del 4.2 i kapitel I i bilag I til EØS-aftalen foretages følgende ændringer:
      
                  1)
               
               
                  Følgende tilføjes:
                  »som ændret ved:
                  
                              —
                           
                           
                              
                                 32015 D 0261: Kommissionens gennemførelsesafgørelse (EU) 2015/261 af 6. februar 2015 (EUT L 52 af 24.2.2015, s. 1).«
                           
                        
            
                  2)
               
               
                  Tilpasningen affattes således:
                  »Datoen »30. september 2014« i artikel 2, litra a), og litra d), nr. i), læses for så vidt angår EFTA-staterne »25. februar 2015«. Datoen »1. oktober 2014« i artikel 2, litra b), og litra d), nr. ii), læses for så vidt angår EFTA-staterne »26. februar 2015«. Datoen »31. august 2010« i artikel 2, litra b) og c), og litra d), nr. ii), læses for så vidt angår EFTA-staterne »1. juli 2011«. Datoen »1. september 2010« i artikel 2, litra c), og litra d), nr. ii), læses for så vidt angår EFTA-staterne »2. juli 2011«.
                  Datoen »31. august 2010« i artikel 4, litra a) og b), læses for så vidt angår EFTA-staterne »1. juli 2011«. Datoen »1. september 2010« i artikel 4, litra b), læses for så vidt angår EFTA-staterne »2. juli 2011«.«
               
            Artikel 2
      Den norske udgave af gennemførelsesafgørelse (EU) 2015/261, som offentliggøres i Den Europæiske Unions Tidendes EØS-tillæg, er autentisk.
      Artikel 3
      Denne afgørelse træder i kraft den 6. februar 2016, forudsat at alle meddelelser er indgivet, jf. EØS-aftalens artikel 103, stk. 1 (*1).
      Artikel 4
      Denne afgørelse offentliggøres i Den Europæiske Unions Tidendes EØS-afsnit og EØS-tillæg.
      
         Udfærdiget i Bruxelles, den 5. februar 2016.
         
            
               På Det Blandede EØS-Udvalgs vegne
            
            Claude MAERTEN
            
               Formand
            
         
      
      
         (1)  EUT L 52 af 24.2.2015, s. 1.
      
         (*1)  Ingen forfatningsmæssige krav angivet.